《湖斋》
宋代·朱之纯

平湖十顷水汪洋，得意茅斋且屈藏。园种小桃今结子，池栽翠芰更闻香。

六龟已兆千年瑞，双鹤看呈八月祥。居此倏然忘世味，此心尤懒去龙阳。

作者简介：徽州休宁人。理宗宝祐间在太学有声。时宦官董宋臣之党用权，天下侧目，之纯率诸生抗疏请斥去妖邪，以肃朝纲。度宗咸淳间，授平江府教授，以禄不及亲，隐居不出。